*2.pielikums*

*informatīvajam ziņojumam par*

*2021.-2027.gada plānošanas perioda*

*nozaru politiku pamatnostādnēm*

**Ministriju iesniegtās 2021.-2027.gada pamatnostādņu iniciatīvas**

|  |  |  |
| --- | --- | --- |
| **Iesniedzējs** | **Nr.p.k.** | **Pamatnostādņu nosaukums un saturiskais tvērums** |
| AiM |  - | *Nav plānotas.* |
| ĀM  |  | **Attīstības sadarbības politikas pamatnostādnes 2021.-2025./27. gadam****Mērķis:** veicināt ekonomisko un sociālo labklājību mazāk attīstītās valstīs, tajā skaitā ES Austrumu partnerības un Centrālāzijas valstīs. Tiek noteiks konkrēts sektoru skaits un iesaistes metodes Latvijas attīstības sadarbībai izvēlētajos prioritārajos reģionos. Ar šīs politikas palīdzību tiek veicināta efektīva un caurspīdīga partnervalstu publiskā pārvalde, t.sk. cīņai ar korupciju un uzņēmējdarbības vides uzlabošanu; veicināta demokrātiskā līdzdalība. Latvijas kā ANO un ES dalībvalsts apņemšanās par oficiālajai attīstības palīdzībai novirzītā finansējuma apjomu – līdz 2030.gadam tiekties sasniegt 0.33% no NKI. |
| EM |  | **Nacionālās industriālās politikas pamatnostādnes 2021- 2027.gadam****Mērķis:** produktivitātes pieaugums, eksporta pieaugums. Noteiks politikas virzienus tādās jomās kā eksporta politika, investīciju piesaistes politika, tūrisma politika un rūpniecības politika. Pamatnostādnes izpildīs ES struktūrfondu jaunā perioda ex-ante nosacījumus, piemēram Viedās specializācijas stratēģija. |
|  | **Mājokļu pieejamības pamatnostādnes 2021.-2027.gadam****Mērķis:** noteikt risinājumus ilgtermiņā pieejama mājokļa nodrošināšanā Latvijas iedzīvotājiem, paredzot, ka tiek sniegts atbalsts personu grupām mājokļu pieejamības nodrošināšanai; esošais dzīvojamais fonds līdz 2050.gadam atbilst mūsdienu energoefektivitātes, būvniecības un labiekārtotības standartiem; pastāv stabila jauna dzīvojamā fonda attīstība, lai nodrošinātu mājokļu pieejamību gan mājokļiem uz tirgus nosacījumiem, gan sociāli mazaizsargātām iedzīvotāju grupām. |
|  | **Latvijas tūrisma attīstības pamatnostādnes 2021. – 2027. gadam****Mērķis:** ilgtspējīga Latvijas tūrisma attīstība, veicinot tūrisma produktu konkurētspējas palielināšanos ārvalstu tirgos. Politikas attīstības virzieni: tūrisma piedāvājuma pilnveidošana; vietējā tūrisma veicināšana; tūrisma galamērķu attīstība; tūrisma nozares digitalizācija. |
| FM |  | **Valsts nodokļu politikas pamatnostādnes 2021.-2025.gadam****Mērķis:** mērķtiecīgs atbalsts (pasākumi) cilvēku dzīves kvalitātes celšanai, tautsaimniecības izaugsmei un starptautiskajai konkurētspējai. |
|  | **Azartspēļu un izložu politikas pamatnostādnes 2019.-2026.gadam****Mērķis:** veicināt uz ilgtermiņa attīstību orientētu, caurskatāmu, godīgu, legālu azartspēļu un izložu organizēšanu Latvijā, vienlaikus nodrošinot sabiedrības interešu, sabiedrības veselības un personas/spēlētāja tiesību aizsardzību un labklājību. Pamatnostādnēs ietverti rīcības virzieni: sabiedrības aizsardzības (ieskaitot atkarības no azartspēlēm un izlozēm novēršanas un profilakses pasākumus), reklāmas ierobežojumu, nelegālo un nelicencēto azartspēļu un izložu mazināšanas, azartspēļu pieejamības ierobežošanas (ieskaitot to fizisko izvietojumu pašvaldībās), nozares uzraudzības, kā arī jaunāko nozares attīstības tendenču jautājumos. |
| IeM | - | *Nav plānotas.* |
| IZM |  | **Izglītības un prasmju attīstības pamatnostādnes 2021.–2027.gadam****Mērķis:** noteikt vienotu valsts politiku un stratēģiju izglītībā, aptverot visus izglītības veidus un pakāpes. |
|  | **Jaunatnes politikas pamatnostādnes 2021.-2027.gadam****Mērķis:** nodrošināt strukturētu regulējumu attiecībā uz mērķiem, principiem, prioritātēm, galvenajām jomām un pasākumiem, kas ir saistīti ar sadarbību jaunatnes politikas jomā. Pamatnostādnes tiks izstrādātas saskaņā ar Eiropas Savienības jaunatnes stratēģiju 2019.-2027.gadam un tajā iekļautajiem mērķiem attiecīgi pielāgojot šos mērķus nacionālajam līmenim un aktualitātēm un nosakot rīcības virzienus attiecīgajās jomās: ES savienošana ar jaunatni; Visu dzimumu līdztiesība; Iekļaujošas sabiedrības; Informācija un konstruktīvs dialogs; Garīgā veselība un labklājība; Atbalsts lauku jaunatnei; Kvalitatīva nodarbinātība visiem; Kvalitatīva mācīšanās; Telpa un līdzdalība visiem; Ilgtspējīga un zaļa Eiropa; Jaunatnes organizācijas un Eiropas programmas. |
|  | **Sporta politikas pamatnostādnes 2021. – 2027.gadam****Mērķis:** palielināt Latvijas iedzīvotāju īpatsvaru, kas nodarbojas ar fiziskām vai sportiskām aktivitātēm. Kā potenciāli iespējamajos rīcības virzienus var minēt sporta nozares finansēšanas sistēmas pilnveidi, sporta infrastruktūras attīstības stratēģiskos virzienus, sabiedrības iesaisti fiziskajās vai sportiskajās aktivitātēs, jaunatnes sporta attīstību un ar to saistīto sporta speciālistu kvalifikāciju, fizisko aktivitāšu lomu un kvalitāti dažādās izglītības pakāpēs, sporta ekonomiskos aspektus u.c. |
|  | **Valsts valodas politikas pamatnostādnes 2021.-2027.gadam****Mērķis:** risināt jautājumus, kas saistīti ar valsts valodas juridiskā statusa nodrošināšanu; sekmīgu kontroles funkciju nodrošināšanu izglītības jomā un atbilstošu mācību metodikas un pedagogu kompetenču pilnveidi saistībā ar pāreju uz vispārējo vidējo izglītību valsts valodā; komunikācijas pasākumiem, kas vērsti gan uz izglītojamajiem un pedagogiem, gan plašāku sabiedrību; pētniecības virzieniem, kas saistīti ar latviešu valodas kultūrvēsturisko aspektu pētniecību, gramatikas un valodas apguves pētniecību, lingvistisko tehnoloģiju pētniecību un attīstību; izaicinājumiem sabiedrības līdzdalības nodrošināšanā valsts valodas politikas īstenošanā un latviešu valodas attīstībā – sabiedrības lingvistiskā attieksme, latviešu valodas globālā konkurētspēja, dalītā mediju telpa un ar migrāciju saistītie valodas ilgtspējas riski u.c. |
|  | **Zinātnes, tehnoloģijas attīstības un inovācijas pamatnostādnes 2021. – 2027.gadam****Mērķis**: Nodrošināt pilnvērtīgu valsts pasūtījumu pētniecībā un attīstībā (fundamentālo un lietišķo pētījumu projektu programmas, aptverot visas zinātnes nozares, valsts pasūtījumu Valsts pētījumu programmu formā IZM un citās nozaru ministrijās valstī noteiktajās 18 politikas jomās, valstij prioritārajās nozarēs (piemēram, kiberdrošība) u.c.); uzlabot tehnoloģiju pārneses sistēmu, kura nodrošina sekmīgu augstskolu un zinātnisko institūciju radītā zinātniskā darba intelektuālā īpašuma transformāciju par inovācijām un augstākas pievienotas vērtības produktiem uzņēmējdarbības sektorā; nodrošināt ciešāku Viedās specializācijas stratēģijas (RIS3) sasaisti ar zinātnes un inovāciju programmu attīstību, nodrošinot ciešāku specializāciju RIS3 specializācijas jomās ietilpstošajās specializācijas nišās, kuras būs pamatā stratēģisko projektu attīstīšanai šajās jomās.  |
| KM |  | **Valsts kultūrpolitikas pamatnostādnes 2021.–2027.gadam**Mērķis attīstīt Latvijas kultūras kapitālu un stimulēt kultūras ieguldījumu nacionālās identitātes stiprināšanā, sabiedrības dzīves kvalitātes uzlabošanā un tautsaimniecības izaugsmē. Galvenie kultūrpolitikas attīstības virzieni: (1) Kultūras produktu un pakalpojumu pieejamības nodrošināšana dažādām sabiedrības grupām, atbilstoši kultūras pakalpojumu groza konceptam, kas aptver kultūras mantojuma pakalpojumu un profesionālās mākslas (pieejamību, t.sk. digitālajā vidē; (2) vienlīdzīgu līdzdalības iespēju nodrošināšana dažādām sabiedrības grupām, tai skaitā daudzpakāpju kultūrizglītības sistēmas stiprināšana, amatiermākslas un Dziesmu un deju svētku kustības atbalsts, sabiedrības iesaiste cieņpilnā kultūras mantojuma saglabāšanā un izmantošanā; (3) kultūras daudzveidības attīstīšana, tai skaitā kultūras nozares kapacitātes stiprināšana, atbalsts kultūras darbiniekiem mūsdienīga un mērķgrupām piemērota kultūras piedāvājuma veicināšanai, radošo industriju attīstības veicināšana; (4) kultūrizglītība – kultūrizglītības sistēmas stiprināšana (profesionālās ievirzes, profesionālās, augstākās izglītības sistēmas), nozaru speciālistu profesionālā izglītība un pilnveide, pedagogu sagatavošana.  |
|  | **Saliedētas sabiedrības politikas pamatnostādnes 2021.-2027.gadam „Saliedēta un pilsoniski aktīva sabiedrība”****Mērķis:** veicināt saliedētas un pilsoniskas sabiedrības veidošanos uz vienojošu demokrātijas vērtību, Latvijas valodas un kultūrtelpas pamata, ņemot vērā jaunos lokālos un globālos izaicinājumus. 3 galvenie darbības virzieni: pilsoniska kultūra un iekļaujošs pilsoniskums; nacionālā identitāte un piederība; integrācija. |
| LM |  | *Ja NAP2027 paredzēs pasākumus adekvāta valsts un pašvaldību materiālā atbalsta un pakalpojumu nodrošināšanai, īpaši, nabadzības un sociālās atstumtības riskam pakļautajām iedzīvotāju grupām, ienākumu nevienlīdzības mazināšanās, iekļaujošas sabiedrības, darba tirgus, izglītības, vides u.tml. veidošana, sabiedrības novecošanās ietekme uz pakalpojumu un resursu (finanšu, cilvēku) plānošanu, tad ministrija savu politikas plānošanu balstīs uz NAP2027, izstrādājot tikai plāna projektus noteiktās nozarēs. Ja tiek pārskatīta pamatnostādņu struktūra un samazināta dokumenta detalizācijas pakāpe, tad LM izvērtētu iespēju izstrādāt vienotu nozares vidēja termiņa plānošanas dokumentu par sociālās drošības sistēmas attīstību.* Pēcāk Labklājības ministrija ir informējusi PKC, ka plāno izstrādāt **Labklājības nozares attīstības pamatnostādnes 2021.-2027.gadam** (Alternatīvais nosaukums - Sociālās aizsardzības un darba tirgus politikas pamatnostādnes 2021.-2027.gadam. )**Mērķis:** sekmēt iedzīvotāju sociālo iekļaušanu, mazinot ienākumu nevienlīdzību un nabadzību, attīstot pieejamu un individuālajām vajadzībām atbilstošu sociālo pakalpojumu un juridiskā atbalsta sistēmu, kā arī veicinot augstu un iekļaujošu nodarbinātību un kvalitatīvu darba vidi. Galvenie rīcības virzieni: (1) Ilgtspējīga, stabila un adekvāta sociālā aizsardzība, kas nodrošina pietiekamu ekonomisko neatkarību; (2) Moderna un pieejama sociālo pakalpojumu sistēma, kas cita starpā uzlabo iedzīvotāju iespējas dzīvot neatkarīgi un dzīvot sabiedrībā, iekļauties izglītībā un darba tirgū; (3) Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū; (4) Attīstīta valsts nodrošinātā juridiskā atbalsta sistēma, paplašinot mazāk aizsargāto personu piekļuvi tiesu sistēmai.  |
| SM |  | **Transporta attīstības pamatnostādnes 2021-2027.gadam****Mērķis:** Integrēta transporta sistēma, kas nodrošina efektīvu, ilgtspējīgu, drošu un gudru cilvēku un kravu mobilitāti, tādējādi veicinot valsts ekonomisko izaugsmi, nodrošinot uzņēmējdarbības vides pieejamību un dodot ieguldījumu pārejā uz zema emisiju līmeņa sabiedrību. Paredzēts noteikt 2 galvenos rīcības virzienus – (1) mobilitātes uzlabošana(*droša, ērta, pieejama, uzticama mobilitāte cilvēkiem un kravām;* (2)transporta un loģistikas pakalpojumu attīstība(*energoefektīvi, komodāli pārvadājumi un efektīvi, gudri un ilgtspējīgi risinājumi*),ietverot attiecīgas infrastruktūras attīstību. |
| TM | 1.
 | **Tieslietu nozares digitalizācijas risinājumu attīstība klientorientētā dimensijā****Mērķis:** sabiedrības un uzņēmēju interesēm un tiesiskuma standartiem atbilstoši tieslietu pakalpojumi. Indikatīvie rīcības virzieni: (1) Racionālas un efektīvas (savienojama, kiberdroša, ar augstu veiktspēju) digitālās infrastruktūras izveide tieslietu jomā; (2) Sabiedrības interesēm atbilstoša un valsts ekonomisko izaugsmi veicinoša tiesiskuma pieejamība (valsts nozīmes reģistru un to sniegto pakalpojumu attīstība, ieviešot mākslīgā intelekta, mašīntulkošanas rīkus utt., datu drošības un datu pielietojuma risinājumi); (3) vienota informatīva platforma valsts, pilsonisko un tiesisko interešu aizsardzībai.  |
|  |  **Resocializācijas politikas pamatnostādnes 2022.-2027.gadam****Mērķis:** mazināt noziedzīgas uzvedības riskus ieslodzītajiem un probācijas klientiem, lai veicinātu drošāku sabiedrību, un radītu priekšnoteikumus personas veiksmīgai iekļaušanās sabiedrībā, t. sk. darba tirgū, pēc soda izciešanas. Indikatīvie rīcības virzieni: (1)samazināt notiesātā (ieslodzīto un probācijas klientu) noziedzīgās uzvedības riskus, t.sk. antisociālas personības iezīmes un kriminālās attieksmes (resocializācijas darba kvalitātes nodrošināšana); (2) ieslodzīto un probācijas klientu atgriešanās sabiedrībā un darba tirgū iespēju veicināšana; (3) ieslodzīto un probācijas klientu veselības aprūpes nodrošināšana un veselīga dzīvesveida veicināšana; (4) resocializācijas vajadzībām atbilstošas infrastruktūras nodrošināšana; (5) korekcijas dienestu personāla jautājumu risināšana. |
|  | **Mazāk aizsargāto un cietušo personu atbalsts un aizsardzība****Mērķis:** paplašināt mazāk aizsargāto personu atbalsta sniegšanas iespējas un piekļuvi tiesu sistēmai. Indikatīvie rīcības virzieni: (1) Valsts nodrošinātās juridiskās atbalsta sistēmas attīstība mazākaizsargāto personu grupu interešu un tiesību aizskāruma mazināšanai un novēršanai (daļējās valsts nodrošinātās juridiskās palīdzības sistēmas ieviešana visās lietu kategorijās); (2) valsts atbalsta mehānismi mediācijas izmantošanas iespējām un juridiskās palīdzības pieejamības veicināšanai; (3) cietušo atbalsta politikas attīstība (uzlabojumi valsts kompensācijas jomā). |
| VARAM |  | **Digitālās transformācijas pamatnostādnes 2021.-2027.gadam****Mērķis:** noteikt digitālās transformācijas rīcības politiku atbilstoši pasaules informācijas sabiedrības mērķiem un ES digitālā vienotā tirgus attīstības tendencēm. Saturiskajā ietvarā tiks iekļauti potenciāli tādi attīstības virzieni kā digitālā pārvaldība, digitālie pakalpojumi, IKT arhitektūra, digitālā drošība, digitālās prasmes. |
|  | **Reģionālās politikas pamatnostādnes 2021.-2027.gadam.****Mērķis:** Sekmēt teritorijās uzņēmējdarbības attīstību un darbavietu radīšanu, veicināt darbavietu un pakalpojumu sasniedzamību, kā arī uzlabot pakalpojumu kvalitāti un pieejamību atbilstoši demogrāfijas tendencēm. Stiprināt reģionu un pašvaldību rīcībspēju un lomu savas teritorijas attīstības veicināšanā. Galvenie rīcības virzieni: (1) Atbalsts infrastruktūrai uzņēmējdarbības attīstībai un produktivitātes celšanai; (2) Cilvēkkapitāla piesaiste reģionos; (3) Publisko pakalpojumu pieejamība un sasniedzamība; (4) Pašvaldību administrācijas kapacitātes celšana, sabiedrības sociālās aktivitātes stiprināšana. |
|  | **Vides politikas pamatnostādnes 2021.-2027.gadam****Mērķis:** Samazināt riskus (klimata pārmaiņu, piesārņojuma, katastrofu) cilvēku dzīves videi, veselībai un labklājībai; samazināt piesārņojumu vidē (ūdenī, gaisā, augsnē, dabā), nodrošinot labu vides stāvokli un dabas kapitāla saglabāšanu; Nodrošināt ilgtspējīgu resursu patēriņu; Nodrošināt ar citiem sektoriem saskaņotu vides rīcībpolitiku un vides pamatprincipu iekļaušanu sektoru politikās. |
| VM |  | **Sabiedrības veselības pamatnostādnes 2021.-2027.gadam** **Mērķis:** Samazināt potenciāli zaudēto mūža gadu skaitu; Samazināt profilaktiski novēršamo un medicīniski novēršamo mirstību; Mazināt nevienlīdzību veselības aprūpē-piemēram, samazināt iedzīvotāju skaitu, kas nevar apmeklēt ārstu finansiālu ierobežojumu dēļ. Indikatīvie rīcības virzieni: (1)Veselīga un aktīva dzīvesveida paradumu nostiprināšana sabiedrībā, tai skaitā iesaistot sociāli atstumtās sabiedrības grupas; (2) Uz personu vērstas veselības aprūpes attīstīšana; (3) Veselības aprūpes pakalpojumu kvalitātes un efektivitātes uzlabošana; (4) Veselības un sociālās aprūpes integrācija, lai mazinātu pacientam sniegto veselības aprūpes pakalpojumu fragmentāciju un nodrošinātu nepārtrauktu, koordinētu pakalpojumu sniegšanu. |
| ZM |  | **Meža un saistīto nozaru pamatnostādnes 2021-2027. gadam****Mērķis:** Ilgtspējīga meža apsaimniekošana, īpašu uzmanību pievēršot meža ražības paaugstināšanai; Pievienotās vērtības palielināšana; Zināšanu un prasmju attīstība. |

Ministru prezidents A. K. Kariņš